**Zápisnica z plánovaného zasadnutia Obecného zastupiteľstva v obci Hrabovke**

**konaného dňa 22.6.2021 o 17.00 hod.**

**Prítomní:** Eva Mráziková, starostka obce

**Poslanci:** Róbert Chmelina**,**  Ing. Peter Hladký, Zdenko Vrzala,

**Neprítomní poslanci:** Ivan Čulen, Lukáš Hamaj

**Hlavná kontrolórka:** Ing. Katarína Orságová

**Program:**

1. Otvorenie zasadnutia
2. Určenie zapisovateľa a overovateľov zápisnice
3. Kontrola uznesení OcZ
4. Plán kontrolnej činnosti HK na II.polrok 2021
5. Záverečný účet obce Hrabovka za rok 2020 a Stanovisko HK k Záverečnému účtu obce Hrabovka
6. Informácia k stavu kolaudácie verejného vodovodu-vysporiadanie pozemkov
7. Návrh na uznesenie k navýšeniu kapitálového fondu RVS Vlára-Váh-**bod doplnený na návrh starostky**
8. Interpelácie poslancov
9. Záver

**1. Otvorenie zasadnutia**

Zasadnutie obecného zastupiteľstva otvorila a viedla starostka obce Eva Mráziková, ktorá konštatovala, že sú prítomní 3 poslanci a tak je zasadnutie OZ uznášania schopné. Starostka oboznámila prítomných s programom zasadnutia obecného zastupiteľstva a tento navrhla doplniť o bod č. 7 v znení **Návrh na uznesenie k navýšeniu kapitálového fondu RVS Vlára-Váh**. Program zasadnutia doplnený o bod č.7 predložila na schválenie. Predložený návrh programu poslanci **schválili** bez pripomienok.

**Hlasovanie:**

**Prítomní: 3 Za: 3 Proti: 0 Zdržal sa:** **0**

**2. Určenie zapisovateľa a overovateľov zápisnice**

Starostka určila overovateľov zápisnice: Ing. Peter Hladký, Zdenko Vrzala

Zapisovateľka: Mgr. Janka Štefánková, pracovníčka obecného úradu

**Hlasovanie:**

**Prítomní: 3 Za: 3 Proti: 0 Zdržal sa:** **0**

**3. Kontrola uznesení OcZ**

Hlavná kontrolórka obce Ing. Orságová predniesla prítomným poslancom závery z kontroly uznesení z posledného zastupiteľstva a konštatovala, že všetky uznesenia sú splnené. Túto správu zobrali poslanci **na vedomie**.

**Hlasovanie:**

**Prítomní: 3 Za: 3 Proti: 0 Zdržal sa:** **0**

**4. Plán kontrolnej činnosti HK na II.polrok 2021**

Hlavná kontrolórka obce Ing. Orságová zaslala na rokovanie OcZ poslancom Návrh plánu kontrolnej činnosti HK na II. polrok 2021. Žiadny z poslancov nemal k predloženému návrhu pripomienky a tak dala starostka hlasovať. Poslanci **schválili** predložený návrh Plánu kontrolnej činnosti HK na II. polrok 2021. Hlavná kontrolórka zároveň predniesla Správu o uskutočnenej kontrolnej činnosti za I. polrok 2021, ktorú zobrali poslanci **na vedomie** bez pripomienok.

**Hlasovanie:**

**Prítomní: 3 Za: 3 Proti: 0 Zdržal sa:** **0**

**5. Záverečný účet obce Hrabovka za rok 2020 a Stanovisko HK k Záverečnému účtu obce Hrabovka**

Starostka dala slovo ekonómke obce Hrabovka Mgr. Štefánkovej, ktorá oboznámila prítomných so Záverečným účtom obce Hrabovka za rok 2020. Materiál na oboznámenie obdržali poslanci OcZ e-mailom, zároveň bol tento zverejnený v zákonnej lehote 15 dní na úradnej tabuli obce Hrabovka. Z poslancov Ing. Hladký – otázka k dotácii na územný plán obce – v minulom roku nebola schválená, z tohto dôvodu náklady financované z vlastných zdrojov obce Hrabovka. Ďalej sa pýtal na financovanie opravy tlakovej nádoby-ekonómka informovala, že nakoľko išlo o havarijný stav zdroje financovania boli rozdelené medzi rezervný fond a návratnú finančnú výpomoc, ktorú obdržala obec na konci roka 2020. Hlavná kontrolórka predniesla stanovisko k predloženému návrhu a odporučila tento schváliť s tým, že prebytok hospodárenia vo výške 1138,76 € bude použitý na tvorbu rezervného fondu.

Poslanci zobrali **na vedomie** stanovisko hlavnej kontrolórky k Záverečnému účtu za rok 2020 a hlasovaním **schválili** návrh Záverečného účtu za rok 2020.

**Hlasovanie:**

**Prítomní: 3 Za: 3 Proti: 0 Zdržal sa:** **0**

**6. Informácia k stavu kolaudácie verejného vodovodu-vysporiadanie pozemkov**

Starostka informovala prítomných poslancov o doterajšom priebehu vysporiadavania pozemkov, ktoré je potrebné vykonať, aby mohla byť dotiahnutá etapa kolaudácie verejného vodovodu. Písomne boli oslovení všetci dotknutí vlastníci pozemkov prostredníctvom JUDr. Zigu, ktorý bol výberovým konaním poverený konať v tomto smere za obec. Zatiaľ nemáme ešte odpovede všetkých oslovených vlastníkov. O ďalšom postupe budú poslanci informovaní priebežne a v prípade potreby bude zvolané prerokovanie, za účasti poslancov, s jednotlivými účastníkmi tohto konania. Po krátkej rozprave poslancov bol tento bod ukončený.

**7. Návrh na uznesenie k navýšeniu kapitálového fondu RVS Vlára-Váh-bod doplnený na návrh starostky**

Na základe požiadavky z posledného rokovania RVS Vlára-Váh bola obec Hrabovka požiadaná o podanie stanoviska a odsúhlasenie navýšenia kapitálového fondu a k ďalšiemu príspevku do zriadeného kapitálového fondu v spoločnosti RVS Vlára-Váh, s.r.o. so sídlom J. Palu 2/3, 914 41 Nemšová, IČO: 36 682 888, zapísaná v Obchodnom registri Okresného súdu Trenčín, odd:Sro, vl.č.:17107/R. Vzhľadom na skutočnosť, že táto požiadavka už bola na prerokovaní obecného zastupiteľstva, kde obecné zastupiteľstvo zaujalo negatívne stanovisko k tomu, aby obec Hrabovka vkladala finančné prostriedky do spoločného kapitálového fondu, opätovne bol tento návrh zamietnutý. V krátkej rozprave starostka ozrejmila terajšiu situáciu v spoločnosti

RVS Vlára-Váh a následne poslanci **schválili** predložený návrh uznesenia v znení:

Obecné zastupiteľstvo Obce Hrabovka schvaľuje:

1) navýšenie kapitálového fondu v spoločnosti Regionálna vodárenská spoločnosť Vlára – Váh, s.r.o., so sídlom J.Palu 2/3, 914 41 Nemšová, IČO: 36 682 888, zapísaná v Obchodnom registri Okresného súdu Trenčín, odd.: Sro, vl.č.: 17107/R o 187 195,00 €-**bez účasti obce Hrabovka**

2) príspevok do kapitálového fondu v spoločnosti Regionálna vodárenská spoločnosť Vlára – Váh, s.r.o., so sídlom J.Palu 2/3, 914 41 Nemšová, IČO: 36 682 888, zapísaná v Obchodnom registri Okresného súdu Trenčín, odd.: Sro, vl.č.: 17107/R **obec Hrabovka** **neposkytuje.**

**Hlasovanie:**

**Prítomní: 3 Za: 3 Proti: 0 Zdržal sa:** **0**

**8. Interpelácie poslancov**

Starostka vyzvala poslancov, aby predložili svoje interpelácie, ktoré by boli predmetom rokovania na budúcom zasadnutí. Ani jeden z prítomných poslancov nepodal žiadnu interpeláciu.

**9. Záver**

V závere ešte informovala starostka o priebehu príprav a rokovaniach v súvislosti s budovaním optickej siete v obci Hrabovka – vlastníci pozemkov v obci a taktiež obec nesúhlasí s budovaním optickej siete prostredníctvom firmy Telekom, nakoľko táto ponúka toto budovať kopaním siete do zeme. Tak ako bolo už prerokovávané na predchádzajúcich zasadnutiach bude optickú sieť budovať firma PrimaTEL s.r.o., ktorá bude viesť optické káble na jestvujúcich stĺpoch obecného rozhlasu. Z radov občanov p. Plško – dopyt ako to bude riešené – podrobnejšie vysvetlil poslanec Chmelina.

Z radov občanov ešte pripomienky od p. Čulenovej :

\*Pripomienka ku koseniu cintorína – nie je kompletne pokosený – odpovedala starostka – cintorín kosil zamestnanec úradu, vzhľadom na to, že boli výdatné dažde tráva opakovane rastie, zabezpečí aby toto bolo opätovne pokosené. Čo sa týka zanedbaných hrobov, tieto si musí udržiavať každý nájomca sám aj cca 30 cm okolo hrobu, obec kosí len prístupové chodníky.

\*Pripomienka – udržiavanie pozemku p. Albrechtová – starostka odpovedala, že sa nejedná o obecný pozemok, toto je potrebné riešiť občianskoprávnym konaním medzi susedmi, ale môže pani Albrechtovú upozorniť na jej povinnosť. Zároveň zdôraznila, že každý občan je zo zákona povinný sa starať a udržiavať svoju nehnuteľnosť aj čo sa týka pozemkov, aby náletovými burinami neohrozoval okolité nehnuteľnosti.

To isté sa týka pozemku pri kríži, o ktorý by sa malo starať pasienkové spoločenstvo, obec toto kosila v minulosti, ale neoprávnene, nie je to majetok obce. Požiadala poslanca Chmelinu, aby na túto skutočnosť upozornil členov pasienkového spoločenstva.

Z radov prítomných občanov ešte požiadal pán Vavruš o možnosť odovzdať materiály poslancom obecného zastupiteľstva v súvislosti s prebiehajúcim prerokovávaním návrhu územného plánu - §22 – tieto odovzdal priamo do rúk prítomným poslancom.

Keďže toto nebolo predmetom programu rokovania obecného zastupiteľstva starostka poďakovala prítomným poslancom za účasť a rokovanie obecného zastupiteľstva ukončila.

**Obecné zastupiteľstvo v Hrabovke**

**Uznesenie č. 6-11**

Z plánovaného zasadnutia OZ v Hrabovke dňa 22.06.2021

***K bodu: Otvorenie zasadnutia***

**Uznesenie č. 6/2021**

Obecné zastupiteľstvo v Hrabovke **s c h v a ľ u j e** navrhnutýprogram zasadnutia obecného zastupiteľstva s doplnením bodu č. 7 v znení „Návrh na uznesenie k navýšeniu kapitálového fondu RVS Vlára-Váh“ .

V Hrabovke, 22.06.2021

Eva Mráziková

starostka obce

***K bodu: Určenie zapisovateľa a overovateľov zápisnice***

**Uznesenie č. 7/2021**

Obecné zastupiteľstvo v Hrabovke **s c h v a ľ u j e** overovateľov Ing. Petra Hladkého a Zdenka Vrzalu, zapisovateľku pracovníčku OcÚ Mgr. Janku Štefánkovú.

V Hrabovke, 22.06.2021

Eva Mráziková

starostka obce

***K bodu: Kontrola uznesení OcZ***

**Uznesenie č. 8/2021**

Obecné zastupiteľstvo v Hrabovke **b e r i e n a  v e d o m i e** správu o kontrole uznesení obecného zastupiteľstva v Hrabovke.

V Hrabovke, 22.06.2021

Eva Mráziková

starostka obce

***K bodu: Plán kontrolnej činnosti HK na II.polrok 2021***

**Uznesenie č. 9/2021**

Obecné zastupiteľstvo v Hrabovke :

a)  **s c h v a ľ u j e** navrhnutý Plán kontrolnej činnosti hlavnej kontrolórky na II. polrok 2021

b) **b e r i e n a  v e d o m i e** Správu o kontrolnej činnosti HK za I. polrok 2021

V Hrabovke, 22.06.2021

Eva Mráziková

starostka obce

***K bodu: Záverečný účet obce Hrabovka za rok 2020 a Stanovisko HK k Záverečnému účtu obce Hrabovka***

**Uznesenie č. 10/2021**

Obecné zastupiteľstvo v Hrabovke:

a)  **b e r i e n a  v e d o m i e** stanovisko hlavnej kontrolórky k Záverečnému účtu za rok

2020

b)  **s c h v a ľ u j e** Záverečný účet obce a celoročné hospodárenie bez výhrad

c) **s c h v a ľ u j e** použitie prebytku rozpočtového hospodárenia na tvorbu rezervného fondu

vo výške **1138,76 EUR**.

V Hrabovke, 22.06.2021

Eva Mráziková

starostka obce

***K bodu: Návrh na uznesenie k navýšeniu kapitálového fondu RVS Vlára-Váh***

**Uznesenie č. 11/2021**

k navýšeniu kapitálového fondu o k ďalšiemu príspevku do zriadeného kapitálového fondu v spoločnosti Regionálna vodárenská spoločnosť Vlára – Váh, s.r.o., so sídlom J.Palu 2/3, 914 41 Nemšová, IČO: 36 682 888, zapísaná v Obchodnom registri Okresného súdu Trenčín, odd.: Sro, vl.č.: 17107/R

Obecné zastupiteľstvo Obce Hrabovka schvaľuje:

1) navýšenie kapitálového fondu v spoločnosti Regionálna vodárenská spoločnosť Vlára – Váh, s.r.o., so sídlom J.Palu 2/3, 914 41 Nemšová, IČO: 36 682 888, zapísaná v Obchodnom registri Okresného súdu Trenčín, odd.: Sro, vl.č.: 17107/R o 187 195,00 € - **bez účasti obce Hrabovka**

2) príspevok do kapitálového fondu v spoločnosti Regionálna vodárenská spoločnosť Vlára – Váh, s.r.o., so sídlom J.Palu 2/3, 914 41 Nemšová, IČO: 36 682 888, zapísaná v Obchodnom registri Okresného súdu Trenčín, odd.: Sro, vl.č.: 17107/R **neposkytuje.**

V Hrabovke, 22.06.2021

Eva Mráziková

starostka obce

**Výpis z hlasovania poslancov OZ:**

|  |  |  |  |  |  |
| --- | --- | --- | --- | --- | --- |
| **Číslo** | **Hamaj** | **Chmelina** | **Čulen** | **Hladký** | **Vrzala** |
| 6/2021 | **N** | **I** | **N** | **I** | **I** |
| 7/2021 | **N** | **I** | **N** | **I** | **I** |
| 8/2021 | **N** | **I** | **N** | **I** | **I** |
| 9/2021 | **N** | **I** | **N** | **I** | **I** |
| 10/2021 | **N** | **I** | **N** | **I** | **I** |
| 11/2021 | **N** | **I** | **N** | **I** | **I** |

**Vysvetlivky: I - za O – zdržal sa**

**X - proti N - neprítomní**

Overovatelia:

Ing. Peter Hladký .........................................

Zdenko Vrzala .........................................

Zapísala:

Mgr. Janka Štefánková .........................................

Eva Mráziková starostka obce